મુખ્યાલયના પરિસરમાં જ આવેલા નવા ‘બી’ બ્લોકની પાછળનો ભાગ રીતસરનો ભંગારવાડામાં ફેરવાઇ ગયો છે. આ બી બ્લોકમાં મધ્ય ઝોનની તમામ વહીવટી કચેરીઓ ધમધમે છે. અનેક ઉચ્ચ અધિકારીઓની ઓફિસની બારીમાંથી ખુદ કોર્પોરેશને ખડકેલો ભંગારવાડો સ્પષ્ટ રીતે દેખાઇ આવે છે. તેમ છતાં સ્થિતિ યથાવત્ છે. આ ભંગારવાડામાં ગટરનાં પાણી અને કચરાના ઢગલે ઢગલા પણ બન્યા છે. એક પ્રકારે ચોમાસા દરમ્યાનનું ઝીકા વાઇરસનું મોટું ઉત્પત્તિસ્થાન અહીંયાં સર્જાયું હોઇ સ્ટાફમાં ફફડાટ ફેલાયો છે. જાણકાર સૂત્રો કહે છે, અહીંયાંથી ભંગાર, કચરો વગેરે દૂર કરવાની લાંબા સમયની રજૂઆતોને તંત્રે ધ્યાનમાં લીધી નથી.